Дадатак 7

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА**

**«ЧАЛАВЕК І СВЕТ» У V класе**

**1. Вучэбныя праграмы**

У 2024/2025 навучальным годзе выкарыстоўваецца вучэбная праграма па вучэбным прадмеце «Чалавек і свет», зацверджаная пастановай Міністэрства адукацыі Рэспублікі Беларусь ад 18.07.2023 №196.

Вучэбная праграма размешчана на нацыянальным адукацыйным партале: *<https://adu.by>/* *[Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Чалавек і свет](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/chelovek-i-mir.html)*.

**2. Вучэбныя выданні**

Электронная версія вучэбнага дапаможніка размешчана на нацыянальным адукацыйным партале *(*[*http://e-padruchnik.adu.by*](http://e-padruchnik.adu.by/)*)*.

Рэкамендацыі па рабоце з вучэбным дапаможнікам па вучэбным прадмеце «Чалавек і свет» размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Чалавек і свет*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/chelovek-i-mir.html).

Інфармацыя аб вучэбна-метадычным забеспячэнні адукацыйнага працэсу па вучэбным прадмеце «Чалавек і свет» у 2024/2025 навучальным годзе размешчана на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Чалавек і свет*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/chelovek-i-mir.html).

**3. Асаблівасці арганізацыі адукацыйнага працэсу**

**3.1**. **У 2023 годзе адбылося нацыянальнае даследаванне якасці адукацыі (далей – НДЯА),** накіраванае на выяўленне ўзроўню сфарміраванасці функцыянальнай адукаванасці вучняў. Рэкамендацыі па выніках НДЯА, якімі варта кіравацца ў мэтах фарміравання чытацкай, матэматычнай, прыродазнаўчанавуковай, фінансавай адукаванасці, размешчаны на нацыянальным адукацыйным партале: [*https://adu.by/*](https://adu.by/)[*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html)*.*

Фарміраванне ў вучняў функцыянальнай адукаванасці сродкамі вучэбнага прадмета «Чалавек і свет» прадугледжвае развіццё здольнасцей выкарыстоўваць веды, уменні і навыкі, якія набываюцца, для рашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Працэс фарміравання функцыянальнай адукаванасці патрабуе ад настаўніка выкарыстання метадаў і прыёмаў навучання, якія дазваляюць развіваць ініцыятыўную, самастойную і творча думаючую асобу:

камунікатыўны метад, які ўключае прыёмы: дыскусія, дэбаты, вусная прэзентацыя, публічнае выступленне, выказванне ўласнага пункту гледжання, інтэрв'ю і інш.;

эўрыстычны метад, які ўключае прыёмы: мазгавы штурм, знаходжанне аналогій, функцыянальны аналіз, эўрыстычныя назіранні, эўрыстычныя пытанні і інш.;

метад праектаў, які ўключае прыёмы: вылучэнне гіпотэзы (меркавання), доказ вылучанай гіпотэзы (меркавання), працяг даследавання і інш.;

праблемны метад, які ўключае прыёмы: пастаноўка праблемы, стварэнне праблемнай сітуацыі, аналіз праблемнай сітуацыі, знаходжанне прычынна-выніковых сувязей, рашэнне праблемнай сітуацыі і інш.

Вядучая роля ў фарміраванні функцыянальнай адукаванасці адводзіцца заданням, у аснове якіх ляжаць розныя жыццёвыя сітуацыі. Падобныя заданні не маюць дакладнага алгарытму рашэння і не з'яўляюцца стандартнымі па сваёй сутнасці. Для іх выканання неабходна выкарыстоўваць міжпрадметныя веды і ўменні, універсальныя вучэбныя дзеянні, якія ўключаюць крытычнае і крэатыўнае мысленне, навыкі пошуку і перапрацоўкі інфармацыі.

У адукацыйны працэс мэтазгодна ўключаць заданні, накіраваныя на фарміраванне ўменняў:

праводзіць назіранні, апісваць аб'екты і з'явы прыроды Зямлі, параўноўваць і класіфікаваць іх;

устанаўліваць прычынна-выніковыя сувязі паміж падзеямі і з'явамі;

працаваць з рознымі крыніцамі інфармацыі (тэкстамі, картамі, схемамі, табліцамі, ілюстрацыямі);

прымяняць веды ў паўсядзённым жыцці і ўдасканальваць набытыя ўменні і навыкі;

выказваць уласныя меркаванні і аргументаваць іх;

праяўляць беражлівыя адносіны да прыроды Зямлі.

**3.2.** З мэтай **папярэджання перагрузкі** вучняў пры выкананні дамашняга задання неабходна строга дазіраваць яго аб'ём, тлумачыць змест, парадак і прыёмы выканання. Праектныя і творчыя заданні, якія патрабуюць выкарыстання дадатковых крыніц інфармацыі, вучні выконваюць дома толькі па жаданні.

**3.3. Асаблівую ўвагу** пры арганізацыі адукацыйнага працэсу неабходна звярнуць на фарміраванне ў вучняў уменняў «чытаць» геаграфічную карту, выкарыстоўваць яе як крыніцу ведаў. З мэтай фарміравання ў вучняў картаграфічных уменняў і навыкаў рэкамендуецца выкарыстоўваць вучэбныя насценныя карты, вучэбныя атласы.

Пералік выдадзеных РУП «Белкартаграфія» вучэбных насценных карт, вучэбных атласаў і контурных карт, якія могуць выкарыстоўвацца ў адукацыйным працэсе па вучэбным прадмеце «Чалавек і свет», размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Чалавек і свет*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/chelovek-i-mir.html)*.*

Улічваючы, што змест вучэбнага прадмета «Чалавек і свет» у большай ступені звязана са зместам вучэбнага прадмета «Геаграфія», мэтазгодным уяўляецца яго выкладанне настаўнікам геаграфіі.

**3.4.** У 2024/2025 навучальным годзе актуальнымі застаюцца **рэалізацыя ў адукацыйным працэсе выхаваўчага патэнцыялу** вучэбнага прадмета «Чалавек і свет», фарміраванне ў вучняў пачуцця патрыятызму, грамадзянскасці, павагі да стваральнай працы як галоўнай умовы развіцця беларускай дзяржавы. Рашэнне гэтых задач павінна спрыяць фарміраванню згоды ў беларускім грамадстве і быць напрамую звязаным з дасягненнем вучнямі асобасных вынікаў, адлюстраваных у адукацыйным стандарце і вучэбнай праграме па вучэбным прадмеце «Чалавек і свет» у V класе.

Патрыятычнае выхаванне сродкамі вучэбнага прадмета «Чалавек і свет» у V класе накіравана на фарміраванне каштоўнасных адносін да дасягненняў геаграфічнай навукі, укладу сучасных даследчыкаў і вучоных Беларусі ў развіццё прыродазнаўчых навук, разуменне значнасці адукацыі для асобаснага развіцця і беражлівых адносін да прыроды Зямлі.

Пры падрыхтоўцы да вучэбных заняткаў настаўніку варта надаць асаблівую ўвагу вучэбнаму матэрыялу, змест якога спрыяе фармаванню ў вучняў патрыятычных пачуццяў. Пры падборы дыдактычнага матэрыялу да вучэбных заняткаў рэкамендуецца аддаваць перавагу заданням, якія выхоўваюць у вучняў любоў да прыроды роднага краю, арыентуюць на рашэнне жыццёвых сітуацый з выкарыстаннем прадметных ведаў і ўменняў.

Адбор вучэбнага матэрыялу для вучэбных заняткаў неабходна ажыццяўляць з улікам яго выхаваўчага ўздзеяння на вучняў. Вывучаемы на ўроку вучэбны матэрыял павінен змяшчаць ўзоры маральнасці, патрыятызму, духоўнасці, грамадзянскасці і гуманізму.

Пры падборы дыдактычнага матэрыялу для вучэбных заняткаў рэкамендуецца аддаваць перавагу заданням, накіраваным на фарміраванне эмацыянальна-каштоўнасных адносін вучняў да вывучаемых з'яў і працэсаў.

Улічваючы вялікі **выхаваўчы патэнцыял экскурсій**, значную колькасць экскурсійных аб'ектаў і турыстычных маршрутаў мясцовага значэння, рэкамендуецца прадоўжыць выкарыстанне гэтай формы работы па прынцыпе тэрытарыяльнай даступнасці. Для гэтага распрацаваны пералік экскурсійных аб'ектаў і турыстычных маршрутаў, рэкамендаваных для наведвання вучнямі ў рамках правядзення вучэбных і факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах. Дадзены пералік размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html).

**3.5.** Для правядзення факультатыўных заняткаў неабходна выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by*](https://adu.by)*/* [*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V–XI класы / Чалавек і свет*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/chelovek-i-mir.html).

**4. Дадатковыя рэсурсы**

Пры арганізацыі адукацыйнага працэсу можна выкарыстоўваць наступныя інтэрнэт-рэсурсы:

[*https://eior.by*](https://eior.by)– адзіны інфармацыйна-адукацыйны рэсурс;

[*https://www.belarus.by/ru/travel/heritage*](https://www.belarus.by/ru/travel/heritage/)– афіцыйны сайт Рэспублікі Беларусь;

[*http://www.belstat.gov.by*](http://www.belstat.gov.by)– афіцыйны сайт Нацыянальнага статыстычнага камітэта Рэспублікі Беларусь;

[*http://minpriroda.gov.by*](http://minpriroda.gov.by)– афіцыйны сайт Міністэрства прыродных рэсурсаў і аховы навакольнага асяроддзя Рэспублікі Беларусь;

[*https://www.gismeteo.by*](https://www.gismeteo.by/) – надвор'е ў Беларусі.

**5. Арганізацыя метадычнай работы**

У 2024/2025 навучальным годзе для арганізацыі дзейнасці метадычных фарміраванняў настаўнікаў, якія выкладаюць вучэбны прадмет «Чалавек і свет», прапануецца адзіная тэма **«Павышэнне якасці адукацыі сродкамі вучэбнага прадмета “Чалавек і свет”, у тым ліку ў кантэксце фарміравання функцыянальнай адукаванасці вучняў»**.

**Мэта метадычнай работы**: удасканаленне прафесійнай кампетэнтнасці настаўніка па пытаннях фарміравання функцыянальнай адукаванасці вучняў.

На пасяджэннях вучэбна-метадычных аб'яднанняў настаўнікаў, якія выкладаюць вучэбны прадмет «Чалавек і свет», з удзелам настаўнікаў сумежных вучэбных прадметаў рэкамендуецца разгледзець актуальныя пытанні фарміравання функцыянальнай адукаванасці вучняў сродкамі вучэбнага прадмета «Чалавек і свет».

На жнівеньскіх прадметных секцыях рэкамендуецца абмеркаваць пытанні, звязаныя з асаблівасцямі арганізацыі адукацыйнага працэсу па вучэбным прадмеце «Чалавек і свет»:

выкарыстанне эфектыўнага рэгіянальнага педагагічнага вопыту ў рамках рэалізацыі Года якасці;

удасканаленне чытацкай адукаванасці вучняў на аснове прыродазнаўчанавуковых тэкстаў;

фарміраванне прыродазнаўчанавуковай адукаванасці вучняў сродкамі вучэбнага прадмета «Чалавек і свет»;

выхаваўчы і развіццёвы патэнцыял урока вучэбнага прадмета «Чалавек і свет».

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў (<https://clck.ru/3AJ8HA>).

Навукова-інфармацыйную і арганізацыйна-метадычную дапамогу настаўнікам аказвае часопіс **«География»** (дзяржаўнае прадпрыемства «Выдавецтва “Адукацыя і выхаванне”»). У часопісе асвятляюцца новыя педагагічныя ідэі і падыходы ў выкладанні геаграфіі, публікуюцца вынікі навуковых даследаванняў, алімпіядныя заданні, планы ўрокаў, матэрыялы для пазакласнай работы, метадычныя рэкамендацыі для маладых настаўнікаў.